Folketing
2003-05-26

Så leverede hr. Jens Hald Madsen, synes jeg, et eksempel på, hvad den tætte inddragelse betyder. Som hr. Jens Hald Madsen redegjorde for, var der udsendt en pressemeddelelse fra landsstyreformanden, og den kunne man jo så bare læse. Det er jo rart at vide, hvor regeringen synes, at grænserne for det er. Det er det ene. Jeg vil godt spørge igen: Hvad betyder den sidste sætning? Det er jo ikke nok at sige, at vi altid kan rejse en ny forespørgselsdebat. Det tror jeg hovedparten af os er opmærksomme på. Det afgørende spørgsmål er følgende: Godkendes opgradering af Thuleradaren med denne vedtagelse - ja eller nej - efter hr. Jens Hald Madsens opfattelse? Det er helt afgørende, at vi får et klart svar på det.